
Tájékoztató Sajószöged Község Önkormányzatának a
2024. évi gyermekvédelmi és gyermekjóléti feladatainak ellátásáról

A gyermekek védelméről és a gyámügyi igazgatásról szóló 1997. évi XXXI. törvény (Gyvt.) 96.§ (6) bekezdése értelmében minden év május 31-ig átfogó értékelést kell készítenie az Önkormányzatnak a gyermekjóléti és gyermekvédelmi feladatainak ellátásáról, amelyet a Képviselő-testület megtárgyal.

1./ A település demográfiai mutatói
a.) Az állandó lakosság korcsoportos bontásban (fő):
	Népesség életkora
	2024.01.01-jén
	2025.01.01-jén

	0-2 éves
	55
	56

	3-5 éves
	86
	71

	6-13 éves
	219
	221

	14-17 éves
	109
	104

	18-54 éves
	1168
	1151

	55-59 éves
	140
	144

	60-69 éves
	323
	303

	70-79 éves
	228
	222

	80 év feletti
	63
	80

	Teljes lakosságszám
	2 391
	2352



b.) A lakosságszám, ezen belül a 18 éven aluliak számának alakulása 2017. évtől:
	Év
	Lakosságszám:
	A lakosságból a 18 év alattiak száma
	A 0-18 évesek aránya (kerekítve)

	2017.12.31.
	2.268 fő
	384 fő
	17 %

	2018.12.31.
	2.292 fő
	408 fő
	18 %

	2019.12.31.
	2.337 fő
	430 fő
	18 %

	2020.12.31.
	2.380 fő
	442 fő
	19 %

	2021.12.31.
	2.421 fő
	479 fő
	20 %

	2022.12.31.
	2.376 fő
	473 fő
	20 %

	2023.12.31.
	2.391 fő
	469 fő
	20 %

	2024.12.31.
	2.352 fő
	452 fő
	19 % 



A táblázatból megállapítható, hogy 2024-ig emelkedett a településen élők száma, ezen belül pedig a 18 éven aluliak aránya is. 2024.01.01-12.31. között az összlakosság száma 39 fővel, ezen belül a 18 éven aluliak száma 17 fővel csökkent, így 2021-2023. évekhez képest 1%-kal kevesebb a 0-18 évesek száma, de látható, hogy számuk évek óta tartósan 450 fő felett van.
A bölcsőde és az óvoda teljes létszámmal működik. Az intézménybe történő felvétel folyamatosan történik az üres férőhelyek függvényében.


2./ Az önkormányzat által nyújtott pénzbeli, természetbeni ellátások biztosítása

a.) Rendszeres gyermekvédelmi kedvezményben részesülő gyermekek  
A rendszeres gyermekvédelmi kedvezményre jogosultak száma 2017. évtől:
2. napirend

2

2017.12.31-én 26 fő, 
2018.12.31-én 20 fő,
2019.12.31-én 13 fő, 
2020.12.31-én 12 fő, 
2021.12.31-én 19 fő,
2022.12.31-én 17 fő. 
2023.12.31-én 11 fő,
2024.12.31-én 17 fő.

2



2024.07.01-től ismét emelkedett a jogosultsági jövedelemhatár. A gyermek rendszeres gyermekvédelmi kedvezményre való jogosultságát, abban az esetben állapítja meg a gyámhatóság, amennyiben a gyermeket gondozó családban az egy főre jutó havi jövedelem összege a szociális vetítési alap összegének 225%-át (2024. évben 64.125,-Ft), ha a gyermekét egyedülálló szülő gondozza, vagy tartósan beteg, vagy fogyatékos, illetve nagykorú gyermek esetén a szociális vetítési alapösszegének 245 %-át (2024. évben 69.825,-Ft) nem haladja meg, feltéve, hogy a vagyoni helyzet vizsgálata során az egy főre jutó vagyon értéke külön-külön számítva a szociális vetítési alap összegének húszszorosát (2024. évben 570.000,-Ft), vagy együtt számítva a szociális vetítési alap összegének hetvenszeresét (2024. évben 1.995.000,-Ft) nem haladja meg.

2024-ben 19 gyermek részesült rendszeres gyermekvédelmi kedvezményben, közülük két főnek megszűnt a jogosultsága, nem kérték a kedvezmény, illetve a hátrányos helyzet újbóli megállapítását.

Tárgyévben összesen 17 gyermek rendszeres gyermekvédelmi kedvezményre való jogosultságának megállapítása iránt nyújtottak be kérelmet, elutasított kérelem nem volt.
A jogosultak száma 6 fővel nőtt az előző évhez képest, melynek oka, hogy két, háromgyermekes családban kérték a rendszeres gyermekvédelmi kedvezményre való jogosultság megállapítását.


2024. december 31-én a rendszeres gyermekvédelmi kedvezményre jogosult 17 gyermek
- kor szerinti megoszlása:
0-2 éves: 	1 fő,		
3-5 éves: 	2 fő,  	
6-13 éves: 	8 fő, 	
14-17 éves: 	5 fő, 	
18 éves vagy annál idősebb: 1 fő.

· családi helyzet szerinti megosztás:
egy gyermekes családok száma: 4, (ebből egyedülálló szülő: 2 fő)
két gyermekes családok száma: 1
három gyermekes család: 2, (ebből egyedülálló szülő: 1 fő) 
négy vagy öt gyermekes család: 1.






2024. évben 10 gyermek hátrányos helyzetének megállapítása iránt nyújtottak be kérelmet, elutasított kérelem nem volt.

2024. december 31-én 
- halmozottan hátrányos helyzetű gyermek nem volt, 
- a hátrányos helyzetű gyermekek száma 10 fő (4 családból).
  A hátrányos helyzetű gyermekek kor szerinti megoszlása:
0-2 éves: 1 fő,		3-5 éves: 1 fő,  	6-13 éves: 5 fő, 	14-17 éves: 3 fő.	
A hátrányos helyzet oka 4 család esetében (7 gyermek) a szülő(k) alacsony iskolai végzettsége,  
1 család esetében (3 gyermek) pedig a szülő alacsony foglalkoztatottsága.


b./ A központi költségvetésből finanszírozott pénzbeli, illetve természetbeni támogatások
A gyermekvédelmi törvény alapján évente 2 alkalommal - az augusztus 1-jén, illetve november 1-jén rendszeres gyermekvédelmi kedvezményre jogosult gyermekek – pénzbeli támogatásban részesülnek, melynek alapösszege 6.000,-Ft, a hátrányos és halmozottan hátrányos, rendszeres gyermekvédelmi kedvezményben részesülő gyermek esetében pedig 6.500,-Ft/fő. 
A rendszeres gyermekvédelmi kedvezményre jogosult gyermekek 2024. évben összesen 171.500,-Ft pénzbeli támogatásban részesültek az alábbiak szerint:
- augusztus hónapban: 4 fő alapösszegű, 9 fő emelt összegű támogatásban részesült, 
  (összesen 13 fő 82.500,-Ft összegben),
- november hónapban: 4 fő alapösszegű, 10 fő emelt összegű támogatásban részesült,
  (összesen 14 fő  89.000,-Ft összegben).

Kiegészítő pénzbeli ellátás: nem volt.

A gyermekek védelméről és a gyámügyi igazgatásról szóló 1997. évi XXXI. törvény 21/C. §-a értelmében a települési önkormányzat – a szülő, törvényes képviselő kérelmére – szünidei gyermekétkeztetés keretében a déli meleg főétkezést ingyenesen biztosítja (őszi, téli, tavaszi tanítási szünetben minden munkanapon; valamint a nyári tanítási szünet időtartama alatt legalább 43 munkanapon keresztül) a jegyző által határozatban megállapított hátrányos helyzetű, illetve a rendszeres gyermekvédelmi kedvezményben részesülő halmozottan hátrányos helyzetű gyermekek részére.
2024. évben az ellátásra jogosultak a szünidei gyermekétkeztetést nem igényelték.

c.) Az önkormányzatot terhelő, gyermekeket érintő kiadások, illetve egyéb, a Gyvt-ben nem szabályozott pénzbeli vagy természetbeni juttatások:
· 2024. évben 10 újszülött gyermek részére biztosított az Önkormányzat Babacsomagot, összesen 350.000,-Ft összegben.
· Önkormányzatunk iskolakezdési támogatást nyújtott a sajószögedi lakó- vagy tartózkodási hellyel rendelkező, életvitelszerűen a településen élő tanulók részére. A támogatás összege általános iskolások esetén 12.000,-Ft/fő, középiskolások esetén 15.000,-Ft/fő, felsőfokú tanulmányokat folytató hallgatók esetén 23.000,-Ft/fő.
2024. évben 322 fő (195 fő általános iskolás, 96 fő középiskolás és 31 fő egyetemista) részesült iskolakezdési támogatásban összesen 4.493.000,-Ft összegben.
· Az általános iskolába járó jó tanuló, jó sportoló, jó közösségi munkát végző tanulók részére 2024. évben 5 iskolai kitüntetés került kiosztásra, összesen 130.000,-Ft pénzjutalommal együtt.
· Sajószöged községi önkormányzat évek-óta részt vesz a BURSA HUNGARICA felsőoktatási ösztöndíj pályázatban. 2024. évben 9 fő pályázó részére 10.000-15.000,-Ft/fő/hó közötti összegű támogatás került megállapításra.
-  Évvégi támogatások:
   2024. december hónapban nyújtott egyszeri, 12.000,-Ft/fő pénzbeli támogatásban részesült	
- 145 fő 0-6 éves gyermek összesen 1.740.000,-Ft összegben,
-     1 fő eltérő tantervű iskolában tanuló gyermek, 12.000,-Ft összegben,
-   16 fő nagycsaládban nevelkedett 6-18 éves gyermek, összesen 192.000,-Ft
összegben.


d.) A gyermekétkeztetés megoldásának módjai, kedvezményben részesülőkre vonatkozó 
         statisztikai adatok

Mind az általános iskolában, mind az Önkormányzat által fenntartott bölcsődében és óvodában a gyermekek étkeztetése biztosított. 
A bölcsődések és az óvodások részére a Sajószögedi Általános Művelődési Központ konyhájáról, az iskolások részére külső szolgáltatón keresztül, éves szerződés alapján biztosítjuk az étkeztetést.

A Képviselő-testület az intézményi térítési díjakról szóló helyi rendeletben szabályozza a fizetendő térítési díjakat és kedvezményeket. A Képviselő-testület jelenleg hatályos, módosított 5/2022.(VIII.1.) sz. rendelete alapján az Önkormányzat az alábbiakban felsorolt összegben nyújtott támogatást az intézményekben:

- A sajószögedi bölcsődébe beíratott normatív, vagy az Önkormányzat által megállapított térítési díjkedvezményben nem részesülő bölcsődések után 100 Ft/nap/fő, az Önkormányzat által megállapított térítési díjkedvezményben részesülő bölcsődések után 50 Ft/nap/fő az önkormányzati hozzájárulás.
- A sajószögedi óvodába beíratott normatív vagy az Önkormányzat által megállapított térítési díjkedvezményben nem részesülő óvodások után 95 Ft/nap/fő, az Önkormányzat által megállapított térítési díjkedvezményben részesülő óvodások után 50 Ft/nap/fő az önkormányzati hozzájárulás.
- A sajószögedi Kölcsey F. Körzeti Általános Iskola és Alapfokú Művészetoktatási Intézménybe járó 
· normatív vagy az Önkormányzat által megállapított térítési díjkedvezményben nem részesülő tanulók részére háromszori étkezés esetén 140,-Ft/nap/fő, kétszeri étkezés esetén 135,-Ft/nap/fő, egyszeri étkezés esetén 125,-Ft/nap/fő,
· az 50%-os normatív vagy az Önkormányzat által megállapított térítési díjkedvezményben részesülő tanulók részére háromszori étkezés esetén 70,-Ft/nap/fő, kétszeri étkezés esetén 65,-Ft/nap/fő, egyszeri étkezés esetén 65,-Ft/nap/fő
összegű támogatást nyújtott az Önkormányzat.

2024. évben a bölcsődében 26 fő, az óvodában 79 fő, az általános iskolában 297 fő részesült térítési díj támogatásban, ezen felül a Szociális és Egészségügyi Bizottság 11 fő általános iskolai tanuló részére állapított meg 50%-os, 9 gyermek részére pedig 100%-os étkeztetési térítési díj kedvezményt.

2024. évben gyermek-étkeztetési térítési díjkedvezményre 9 286 e Ft-ot fordított az önkormányzat.



3.) Az önkormányzat által biztosított személyes gondoskodást nyújtó ellátások bemutatása

Beszámoló a Család- és Gyermekjóléti szolgálat 2024. évi munkájáról

Települési adatok:
Sajószöged Borsod-Abaúj-Zemplén Vármegye déli részén, Tiszaújvárostól 5 km-re
helyezkedik el, sík fekvésű.
Területe 1362 km², ebből belterület 126 ha, zártkert 61 ha, külterület 1.175 ha.

A lakónépesség alakulása:
2023-ban: 2376 fő és 2024. január 1-i adatok szerint 2391 fő. 
	Gyermekek 

	0-17 éves korú gyermekek száma száma a településen:
	469 fő

	· ebből rendszeres gyermekvédelmi kedvezményben 
	19 fő

	· hátrányos helyzetűek száma
	12 fő

	alapellátásban gondozott veszélyeztetett kiskorúak száma 
	18 fő

	2024-ben született gyermekek száma: 
	14 fő

	Felnőttek

	felnőtt munkavállaló korúak száma 
	1485 fő

	nyilvántartott álláskeresők száma:
	63 fő

	munkavállalási korú népesség 
	4,2%-a



Jelenleg a településen működő Sajószögedi Zöld Sziget Bölcsőde és a Sajószögedi Általános Művelődési Központ Csicsergő Óvodája is teljes ellátotti létszámmal működik. Óvodás gyermekek száma: 78 fő, bölcsődés gyermekek száma: 26 fő. A Sajószögedi Kölcsey F. Körzeti Általános Iskola és Alapfokú Művészeti Iskola tanulóinak létszáma 321 fő.
A Család- és Gyermekjóléti szolgálat feladatait az előző évekhez hasonlóan, továbbra is 1 fő családsegítő látta el, az Önkormányzat a szolgáltatást a Sajószögedi Általános Művelődési Központon keresztül biztosítja. 

	Az intézmény 

	neve
	Sajószögedi Általános Művelődési Központ 
Család és Gyermekjóléti Szolgálat-Konyha-Művelődési Ház

	székhelye
	3599 Sajószöged, Ady Endre út 37.

	ellátási hely
	3599 Sajószöged Ady Endre út. 12.

	elérhetősége 
(telefon, e-mail)
	 06 49 951-512
E-mail: csgysz.sajoszoged@gmail.com

	ellátott területe
	Sajószöged Község

	ellátott célcsoportja
	Minden állampolgár, aki a településen él






A család- és gyermekjóléti szolgálat feladatai

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) hatályba lépése óta rendelkezik a gyermekvédelmi jelzőrendszer működésének és működtetésének kötelezettségéről, ehhez kapcsolódóan a gyermekjóléti szolgáltatást nyújtó intézmények, valamint a jelzőrendszeri tagként nevesített intézmények, szervezetek feladatairól.
Mi a gyermekjóléti szolgáltatás?
Olyan szociális szolgáltatás, amely elősegíti:
· a gyermek testi és lelki fejlődését,
· családban történő nevelkedését
· a gyermek veszélyeztetettségének megelőzését (veszélyeztetettség: olyan magatartás, mulasztás vagy körülmény, amely gátolja a gyermeket az egészséges fejlődésben). 

Feladatai: 
· Észlelő és jelzőrendszer működtetése
· A veszélyeztetettséget előidéző okok feltárása, és ezek megoldására javaslat készítése
· Kialakult veszélyeztetettség megszüntetése
· A családból kiemelt gyermek visszahelyezése.

A munkavégzés fontos szemlélete az életfeltétel javítása, a gyermek érdekeinek védelme, az anyagi-, szociális-, és pszichés problémák megoldása. A tevékenység nem hatósági, hanem szolgáltató jellegű, segítségnyújtáson alapul.

A gyermekkel és családjával végzett családgondozás célja: 
· a gyermek problémáinak rendezése, a családban jelentkező működési zavarok ellensúlyozása. 
· Az egészségügyi és a szociális ellátás, különösen a családsegítő szolgáltatás
· A hatósági beavatkozás kezdeményezése
· Javaslat készítése a gyermek családjából történő kiemelésére, a leendő gondozási helyére vagy annak megváltoztatására 
· Családi konfliktusok megoldásának elősegítése, különösen a válás, a gyermekelhelyezés és a kapcsolattartás esetében

A szolgálat szervezési, szolgáltatási, gondozási feladatokat lát el: 
· Támogatásokról való tájékozódás, tájékoztatás, a támogatásokhoz való hozzájutás segítése
· Szociális válsághelyzetben lévő várandós anyák támogatása, segítése 
· Hivatalos ügyek intézésének segítése, információ közvetítése 
· Megelőzést célzó tanácsadás vagy az ezekhez való hozzájutás megszervezése 
· Ezeken felül meghallgatja a gyermekek panaszát és annak megszüntetése érdekében megteszi a szükséges intézkedést
· Estekonferencia és esetmegbeszélés tartása
· Családlátogatás


A Szolgálat szakmai tevékenysége:
	Szakmai tevékenység
	2017
	2018
	2019
	2020
	2021
	2022
	2023
	2024

	Információ nyújtás
	14
	27
	24
	31
	1
	11
	15
	10

	Segítő beszélgetés
	21
	31
	30
	35
	6
	7
	8
	12

	Tanácsadás
	5
	6
	8
	10
	6
	8
	6
	2

	Ügyintézés
	23
	29
	24
	60
	13
	53
	60
	40

	Konfliktuskezelés
	12
	5
	3
	6
	1
	5
	3
	2

	Esetkonferencia
	0
	0
	1
	0
	0
	0
	0
	2

	Esetmegbeszélés
	-
	-
	-
	-
	-
	2
	2
	2

	Adomány-közvetítés
	-
	-
	-
	-
	-
	14
	16
	18

	Családlátogatás
	110
	121
	145
	164
	105
	92
	90
	96



2024-ben gyermekjóléti alapellátásban részesülő gyermekek nem- és kor szerinti megosztásban
	
	0-2 éves
	3-5 éves
	6-13 éves
	14-17 éves
	18-90 éves

	Férfi
	0
	0
	2
	2
	7

	Nő
	3
	0
	9
	2
	4

	Összesen
	3
	0
	11
	4
	11



Védelembe vétel nem volt 2024-ben.
(1 család esetében tettünk védelembe vételre javaslatot – a döntés 2025-ben lett végleges.)
Együttműködési megállapodás alapján 29 főnek nyújtottunk szolgáltatást.
Gyermekjóléti szolgáltatásban 2024. évben: 29 fő részesült. 
Családok száma: 6.
2024-ben 1 család (4 fő) gondozása szűnt meg, családba fogadás miatt.
Családjából kiemelt gyermek szüleinek gondozása nem volt a településen.
Válsághelyzetben lévő várandós anya gondozása nem történt.
Egyszeri esetkezelésben 37 fő kereste fel szolgálatunkat. 
Családsegítésben részesülők: 
2024. évben együttműködési megállapodással 1 fő gondozott volt.

A veszélyeztetettséget és krízishelyzetet Észlelő és Jelző Rendszer működtetése

A család- és gyermekjóléti szolgálat feladata az észlelő- és jelzőrendszer működtetése. 
Az észlelő- és jelzőrendszer a gyermek testi, érzelmi, értelmi, erkölcsi fejlődését gátló vagy akadályozó magatartás, mulasztás vagy körülmény miatt kialakult állapot (veszélyeztetettség) megelőzése érdekében végzi munkáját. Az észlelő és jelzőrendszer működtetése lehetővé teszi a gyermekeket általában veszélyeztető okok feltárását, valamint az egyes gyermek veszélyeztetettségének időben történő felismerését. 
A Gyvt. 17. §-ában felsorolt, a gyermekvédelmi rendszerhez kapcsolódó feladatokat ellátó intézmények, szervezetek, személyek (az egészégügyi szolgáltatást nyújtók, így különösen a védőnői szolgálat, a háziorvos, közoktatási intézmények, rendőrség, ügyészség, bíróság, társadalmi szervezetek) a gyermekjóléti szolgálat felé jelzési kötelezettséggel tartoznak, amennyiben a gyermek veszélyeztetettségét észlelik.
Jelzőrendszeri tagok az Szt. 64.§ (2) bekezdése alapján:
· jegyző, járási hivatal,
· szociális, egészségügyi szolgáltató, intézmény
· pártfogói felügyelői és a jogi segítségnyújtói szolgálat;
· egyesületek, alapítványok, vallási közösségek, magánszemélyek.

A Gyermekjóléti Szolgálat kapcsolatban áll az alábbi észlelő és jelzőrendszer tagokkal minden településen: 
- Önkormányzat, a település jegyzője
- Védőnő, háziorvos, gyermekorvos 
- Nevelési Tanácsadó 
- Iskolák
- Rendőrség 
- Pártfogó felügyelő, 
- Polgárőrség,
- Ügyészség
- Bíróság 
- Társadalmi szervezetek, egyházak, alapítványok 
- Gyámhivatal, gyámhatóság.

Az észlelő és jelzőrendszer a gyermekjóléti szolgálat legfontosabb alappillére, feltáró, informatív és segítő kapcsolatrendszer, amelyet a gyermekjóléti szolgálat működtet. 
E tevékenysége során a különböző szakmai fórumok (esetkonferencia, szakmaközi megbeszélés, éves tanácskozás) összehívása mellett, felhívja a jelzőrendszer tagjainak figyelmét jelzési kötelezettségük írásban történő teljesítésére. 
Az írásban történő jelzéstől azonnali beavatkozást igénylő krízishelyzet esetén lehet eltekinteni, azonban a jelzést utólagosan írásos formában, ebben az esetben is pótolni kell.
A jelzőrendszer tagjai a jelzéseiket jelzőlapon teszik a család- és gyermekjóléti szolgálat felé.
Ilyen jelzéssel és kezdeményezéssel bármely állampolgár és a gyermekek érdekeit képviselő társadalmi szervezet is élhet. 
A Gyvt-ben és az Szt-ben meghatározott alaptevékenység keretében az észlelő- és jelzőrendszer tagjai kötelesek jelzéssel élni a gyermek veszélyeztetettsége esetén a család- és gyermekjóléti szolgálatnál, illetve, ha segítségre szoruló családról, személyről tudomást szereznek, jelzik azt a család- és gyermekjóléti szolgálatnak.
Hatósági eljárást kötelesek kezdeményezni a gyermek bántalmazása, illetve súlyos elhanyagolása vagy egyéb más, súlyos veszélyeztető ok fennállása, továbbá a gyermek önmaga által előidézett súlyos veszélyeztető magatartása esetén a gyámhivatalok vagy a rendőrség megkeresésével.
A törvény emellett a tagok számára együttműködési és kölcsönös tájékoztatási kötelezettséget ír elő. A szakmai együttműködés az észlelő- és jelzőrendszer eredményes együttműködésének elengedhetetlen feltétele. 
Fontos, hogy a résztvevők tisztában legyenek saját feladataikkal, felelősségükkel és egymás szakmaiságában bízva, egymásra támaszkodva közösen meghatározott feladat-elosztásban végezzék el vállalt feladataikat a gyermekek érdekében.
[bookmark: _Toc509307126][bookmark: _Toc509307667][bookmark: _Toc509309405][bookmark: _Toc509821249]A gyermek veszélyeztetettségét, illetve a család, a személy krízishelyzetét észlelő rendszer működtetése körében a család- és gyermekjóléti szolgálat:
· [bookmark: _Toc509307127][bookmark: _Toc509307668][bookmark: _Toc509309406][bookmark: _Toc509821250]figyelemmel kíséri a településen élő családok, gyermekek, személyek életkörülményeit, szociális helyzetét, gyermekjóléti és szociális ellátások, szolgáltatások iránti szükségletét, gyermekvédelmi vagy egyéb hatósági beavatkozást igénylő helyzetét,
· [bookmark: _Toc509307128][bookmark: _Toc509307669][bookmark: _Toc509309407][bookmark: _Toc509821251]a jelzésre köteles szervezeteket felhívja jelzési kötelezettségük írásban - krízishelyzet esetén utólagosan - történő teljesítésére, veszélyeztetettség, illetve krízishelyzet észlelése esetén az arról való tájékoztatásra,
· [bookmark: _Toc509307129][bookmark: _Toc509307670][bookmark: _Toc509309408][bookmark: _Toc509821252]tájékoztatja a jelzőrendszerben részt vevő további szervezeteket és az ellátási területén élő személyeket a veszélyeztetettség jelzésének lehetőségéről,
· [bookmark: _Toc509307130][bookmark: _Toc509307671][bookmark: _Toc509309409][bookmark: _Toc509821253]fogadja a beérkezett jelzéseket, felkeresi az érintett személyt, illetve családot, és a szolgáltatásairól tájékoztatást ad,
· a jelzést tevő személy vagy intézmény az általa feltárt veszélyeztető okok megszüntetése érdekében eddig megtett intézkedéseit, a gyermek veszélyeztetettségének megszüntetése érdekében esetleges javaslatait.
· A jelzés írásban, bármilyen formátumban megküldhető, a gyermekjóléti szolgálat köteles azt elfogadni. Súlyos bántalmazás vagy életet veszélyeztető helyzet, sérülés észlelése esetén – akár saját családjában nevelkedő, akár a Gyvt. alapján átmeneti gondozásban részesülő, ideiglenes hatállyal elhelyezett, nevelésbe vett, vagy gyermekvédelmi szakszolgáltatással érintett gyermekről van szó – valamennyi jelzőrendszeri tag, a gyermekvédelmi gondoskodásban dolgozó személy kötelessége hatósági intézkedést kezdeményezni, azaz értesíteni kell a gyámhivatalt és / vagy a rendőrséget.



Településünkön a jelzőrendszeri tagok eleget tesznek együttműködési kötelezettségeiknek. A Tiszaújvárosi Humánszolgáltató Központtal továbbra is szoros havi együttműködéssel folyik a jelzőrendszer működtetése. 

A jelzőrendszer által küldött jelzések száma:
	Megnevezés
	2017
	2018
	2019.
	2020.
	2021.
	2022
	2023
	2024

	Eü. szolgálat 
(orvos, védőnő)
	5
	3
	2
	1
	1
	3
	1
	2

	Személyes gondoskodást 
nyújtó szolgálat
	
	
	
	1
	0
	0
	0
	0

	Család- és
gyermekjóléti szolgálatok- és
Központ
	3
	4
	3
	4
	4
	0
	3
	0

	Közoktatási Intézmények/Óvoda
	5
	5
	18
	0
	1
	14
	1
	0

	Gyámhivatal
	2
	1
	2
	2
	0
	0
	0
	0

	Rendőrség
	0
	0
	0
	0
	0
	0
	1
	1

	Pártfogó felügyelő
	-
	-
	-
	-
	-
	-
	1
	0

	Önkéntes
	0
	0
	0
	0
	0
	
	3
	0

	Önkormányzat
	2
	2
	1
	2
	1
	5
	5
	3

	Állampolgár
	2
	0
	1
	2
	1
	0
	3
	13

	Iskolai- óvodai
 szociális segítő
	
	
	1
	2
	0
	0
	0
	0

	Összesen: 
	19
	15
	29
	12
	8
	22
	18
	19



Gyermekbántalmazásra utaló jelzés nem érkezett.

A gyermekjóléti szolgálat szakmai tevékenységének összesítése a fő probléma típusa szerint:
	
	Családok száma

	Életvitel
	2

	Anyagi (megélhetési, lakhatással összefüggő)
	

	Családi-kapcsolati konfliktus
	

	Elhanyagolás (oktatás, nevelés)
	1

	Szenvedélybetegség
	2

	Egészségi probléma, egészségkárosodás
	1

	Gyermeknevelési probléma
	

	Magatartási probléma, teljesítményi zavar
	

	Összesítve:
	6



2024-ben a jelzőrendszer tagjai összesen 19 esetben jeleztek a család- és gyermekjóléti szolgálat felé.  A jelzések legtöbb esetben (13) az állampolgárok részéről érkeztek. 


A családok és a gyermekek gondjait az alábbi problémák alkották: 
· a szülők helytelen magatartása, életvitele, a felelőtlenségből adódó anyagi gondok, válás, szülők közötti megoldatlan konfliktus
· gyermeknevelési problémák, hiányosságok, 
· A jelzések túlnyomó többsége elsődleges probléma szerint a szülők életvitele, alkoholfogyasztás, valamint az ebből adódó elhanyagolás volt.

A szolgálattal való közös munka, együttműködés során legtöbbször az a tapasztalat, hogy a rendszeres látogatásokkor a gyermek és szülő a megbeszélt gondozási tervben foglaltakat betartja, eredményes a családgondozás és javul a gyermek teljesítménye, magatartása. 
A jelzőrendszeri tagok és a szolgálat együttműködése: jó, igyekszünk mindannyian a naprakész információk birtokába jutni, illetve azt továbbítani, annak megfelelően tevékenykedni.

A 2024-ben a jelzőrendszeri tagokkal megvalósult együttműködés elemei:
Lebonyolításra került, az éves jelzőrendszeri tanácskozás, melyet minden év február 28-ig kell megtartani, a jelzőrendszeri tagok részére. Erre az alkalomra szolgálatunk Sólyom Anna közösségszervezőt kérte fel, hogy tartsa meg előadását, a gyermekek online tér használatáról és azok veszélyeiről.
Szakmaközi megbeszélést 2024-ben 6 alkalommal tartott szolgálatunk.
A szakmaközi megbeszélések témáit igyekeztem a jelzőrendszeri tagok javaslataihoz igazítani, és törekedni arra, hogy olyan információt tartalmazzanak, melyeket a munkánk során használhatunk, szélesíti látókörünket és a prevenciót szolgálja.
Ez alapján:
Meghívásra került a Fajt Renáta a Magyar Vöröskereszt Tiszaújvárosi Területi munkatársa, aki bemutatta az általa végzett tevékenységeket, és a velük való együttműködés lehetőségeit.
Szabolcsiné Mecsei Andrea a B-A-Z Vármegyei fejlesztő pedagógus: Az autizmus jeleinek a felismerése lányoknál, a különböző életkori szakaszokban témájú előadását hallgathattuk meg. 
A Magyar Máltai Szeretetszolgálat Észak- Magyarországi Regionális térségét és tevékenységeiket mutatta be Csehely Tamás regionális vezető.
Nagy-Illés Nóra pszichológus szakember tartott előadást, a gyermekkori depresszióról és elhanyagolásról.
Majd Tasi Zsuzsanna fogyatékosságügyi tanácsadó mutatta be a fogyatékosügyi szolgáltatást.
Év végét azzal zártuk, hogy ismételten beszéltünk a 2024. évben bekövetkezett törvényi változásokról, megbeszéltük a 2024. év tapasztalatait.
2024-ben 2 alkalommal került sor esetkonferenciára.
Szintén 2 alkalommal tartottunk esetmegbeszélést. 
Esetkonzultáció 2 alkalommal volt.


A Veszélyeztetettséget és Krízishelyzetet Észlelő és Jelző Rendszer
2024. évi összefoglaló értékelése

A Veszélyeztetettséget és Krízishelyzetet Észlelő és Jelző Rendszer megfelel a Gyvt. előírásainak.
A jelzőrendszer tagjai írásos tájékoztatóban számoltak be a gyermekvédelmi tevékenységükről, valamint a Család- és Gyermekjóléti Szolgálat együttműködéséről. A jelzőrendszeri tagok eleget tesznek együttműködési kötelezettségeinek.
Mindenkinek köszönjük az éves munkát, továbbra is számítunk együttműködésükre.


A Szolgálat által végzett további tevékenységek:

Szolgálatunk nagyon jó kapcsolatot ápol a B-A-Z Vármegyei Pedagógiai Szakszolgálat Tiszaújvárosi tagintézményével, szakembereik részvételével 2024. évben is - az elmúlt évekhez hasonlóan - rendszeresen szerveztem előadást a szakmaközi megbeszélésekre, támogatásukra a jövőben is számíthatunk.
Az adománygyűjtés és azok kiosztása egész évben folyamatos. A gondozott családok részére szükség szerint igyekeztünk adományt biztosítani, leginkább ruházatot, berendezési és használati tárgyakat, eszközöket. Ezen felül lehetőségeink szerint ruhaosztással segítettük a sajószögedi rászoruló egyéneket, időseket, egyedül élőket.
A rászoruló anyákat, bébiétellel, pelenkával, babakocsival, ruházattal támogattuk.
Az önkormányzat közreműködésével sikerült ágyat és ülőgarnitúrát közvetíteni egy rászoruló családnak.
Tanszergyűjtést kezdeményezett szolgálatunk, az összegyűjtött felajánlásokból, a szolgálat által gondozott családok és más rászoruló család mindegyike kapott többek között iskolatáskát író- és tanszereket.
Az év végén Karácsonyi Adománygyűjtést szervezett a szolgálatunk, melyet a Magyar Vöröskereszt Tiszaújvárosi területi munkatársával együtt valósítottunk meg, így karácsonyra 9 családot és 9 egyedül élő személyt tudtunk élelmiszer csomaggal támogatni. 
Ezen felül szintén a Vöröskereszt támogatásával tudtunk bevonni 7 fő nehéz helyzetben élő gyermeket az Álmok Karácsonya jótékonysági akciójába, melyben a gyermekek 15.000 Ft értékű ajándékcsomagot kaptak.
2024-ben több alkalommal valósult meg mammográfiai szűrővizsgálat szervezése és lebonyolítása, az önkormányzat együttműködésével.
Nagy népszerűségnek örvend a Baba-mama klub, melyet heti rendszerességgel szervezett meg szolgálatunk. A klubfoglalkozás keretében halloweeni, farsangi és Mikulás ünnepséget is szerveztünk, aminek a költségét az önkormányzat finanszírozta. 
Az idősek részére Gondosóra igénybevételéhez nyújtott szolgáltunk segítséget. 
Prevenciós és szabadidős programok:
· Mammográfiai szűrővizsgálat évente behívó alapján
· Szünidei gyermekétkeztetés lebonyolítása
· Időseknek ingyenes gyógytorna szervezése
· Baba-mama klub 
· heti egy alkalommal táncos testmozgás szervezése.

149/1997.(IX.10.) Korm.r. 10. sz. melléklet
4. pont hatályon kívül.
5. pont hatályon kívül.


6.) 2024. évben szakmai ellenőrzés nem volt.


7.) Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).

2025 évre vonatkozó javaslatok, célkitűzések:
· A szakmaközi együttműködés összehangolása, a jelzőrendszeri protokoll hangsúlyozása mellett, kölcsönös együttműködés és tájékoztatás a jelzőrendszeri és szociális segítő munkával kapcsolatos minél szélesebb körű ismeretek átadása. 
· A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló l5/1998. (IV.30.) NM rendelet 9. § (4) bekezdése értelmében a család- és gyermekjóléti szolgálat az éves szakmai tanácskozást követően minden év március 3l-ig éves jelzőrendszeri intézkedési tervet készít. Az intézkedési terv tartalmazza a jelzőrendszeri tagok írásos beszámolójának tapasztalat, az előző évi intézkedési tervből megvalósult elemeket, az éves célkitűzéseket és a településre vonatkozó célok elérése és a jelzőrendszeri működés hatékonyságának javítása érdekében tervezett lépéseket.
· Több közös szakmai fórum, beszélgetés. 
Prevenciót szolgáló tevékenységek szervezése:
· A szülői közösség informálása, segítése a gyermekeket érő digitális információk szelektálásához, online tartalom veszélyeire való figyelem felhívása. Ehhez kapcsolódóan a Család és Gyermekjóléti Szolgálatunk egyeztetett Majó Márkkal a Promise Egyesület elnökével és a Sajószögedi Körzeti Kölcsey Ferenc Általános Iskola és Alapfokú Művészeti Intézmény vezetőjével, Farkas Tivadarné Igazgató Asszonnyal, és megállapodtunk, hogy 2025. szeptember hónapban az 5-8. osztály tanulók részére tartanak csoportfoglalkozást. A prevenciós programot követően, lehetőséget biztosítanak a szülőkkel történő konzultációra, mely megalapozza a szülők edukációját is.
· Prevenciós előadás megtartása: oktatási-nevelési intézményben a káros szenvedélyek hatásairól, e-cigaretta, energiaital fogyasztásról. Felvettem a kapcsolatot a Laurus Egyesület vezetőjével, aki előadást tart a káros szenvedélyekről a 7. és 8. osztályos tanulóknak.
· Rendőrséggel közös prevenció szervezése:  
A Tiszaújvárosi Rendőrkapitányság delegáltjai közlekedésbiztonsági és bűnmegelőzési előadást tartanak, minden alsó és felső tagozatos diáknak, 2025. június hónapban.
· A Zöld Sziget Bölcsődében szülőcsoport szervezésében való segítségnyújtást tervezünk a 2025-2026-os nevelési évben.

A 2025-évi szakmaközi megbeszélések tervezett témái:
Szakmaközi megbeszéléseken célunk, hogy a települést érintő problémák kerüljenek előtérbe, ennek megfelelően a 2025-ben tervezett megbeszélések témái:
2025. március: A Miskolci Krízisambulancia szakembereit kértem fel, hogy a családon belüli bántalmazásról és a kapcsolati erőszakról tartsanak előadást.
2025. április: Nagy-Illés Nóra pszichológus, az evési zavarokról és a szelektív evési problémákról tart előadást.
2025. május: Figyelemhiányos hiperaktivitási zavarról tart előadást Szabolcsiné Mecsei Andrea fejlesztő pedagógus.
2025. szeptember: Szenvedélybeteg a családban, szülők alkoholizmusának a hatása a gyermekekre.
2025. október: Hejőbábai Pszichiátriai Otthon: Az egész napos gondozást igénylő idősek intézményi elhelyezésének a lehetőségei.
2025. november: Az év értékelése a jelzőrendszer működésével kapcsolatban, a települést érintő problémák átbeszélése.
Célunk továbbra is a családok érdekeinek figyelembevételével a gyermekek testi, értelmi, érzelmi és erkölcsi fejlődésének, jólétének, családban történő nevelésének elősegítése, a veszélyeztetettség megelőzése, illetve megszüntetése, a gyermek családjából történő kiemelésének megelőzése. 


8.) Bűnmegelőzési programmal nem rendelkezünk.

Bűnelkövetésnek még nem nevezhető, de mindenképpen deviáns magatartásként értékelendő, eddig nem tapasztalt cselekményekre lettünk figyelmesek az elmúlt időszakban a gyermek- és fiatalkorúak körében: valószínűleg csak feltűnési vágyból garázda jellegű, esetenként rongálással súlyosbított cselekményekről készített videók „keringenek” a közösségi oldalakon. Az elkövetés helyszínei sajószögedi parkok, köztéri játszóterek, az elkövetők pedig esetenként beazonosítható - iskolás lányok - fiúk. Ezekre a „jelenségekre” – mielőtt elharapóznának – nagy figyelmet fordít a Gyermekjóléti Szolgálat és megteszi a szükséges intézkedéseket.








9.) A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció, stb.)

A szabadidős programokat, a rendezvényeket, az intézményeket (pl. Gyermeknap, bölcsődés, óvodás gyermeknek játékbeszerzés), valamint a Sajószögedi Községi Testedző Kört az Önkormányzat mellett a 670 éves Sajószöged Községért Alapítvány is támogatja.

A gyermek- és fiatalkorúak hasznos szabadidő-eltöltését, mentális és testi jólétét elősegítő támogatott programok:

A Szabadidő park a fiatalok és a kisgyermekes családok által kedvelt helyszín. A kisgyermekek részére kialakított játszótér mellett lehetőség van pl. kosárlabdázásra, röplabdázásra, asztaliteniszezésre, teqballra is. A felújított színpad, a vizesblokk, az okospad, a napelemes kandeláberek, az új játszóeszközök mint azt szolgálják, hogy a településen élő gyermekek, fiatalok modern körülmények között, szép környezetben tölthessék el a szabadidejüket, sportolhassanak.

Az önkormányzat által fenntartott óvodában és bölcsődében szintén korszerű játékok állnak a legfiatalabbak rendelkezésére, és évek óta működik az ovi-foci program is.

A községi sportpályát, műfüves labdarúgó pályát, valamint a Művelődési Ház melletti pályát évtizedek óta igénybe vehetik a mozogni, sportolni vágyók. 

A futballozni szerető fiatalok csatlakozhatnak a Sajószögedi Községi Testedző Körhöz.

A zenét szerető fiatalok tagjai lehetnek a Szöged Band zenekarnak, így minden községi rendezvényen (pl. Családi nap, Gyermeknap, Falunap, Szeretetvendéglátás) lehetőséget kapnak a fellépésre.

Az Önkormányzat támogatásával és a családsegítő, valamint a védőnő közreműködésével a kisgyermekes szülők és babáik számára 2024-ben is működött az óvoda tornatermében a Babóca Baba-Mama klub, a családsegítő helyiségben pedig a Baba-masszázs is.

Művelődési Ház és Könyvtár az olvasás és a számítógépek használata mellett általában egész évben színes programokat biztosít az érdeklődő gyermekek, fiatal felnőttek részére. A minden évben megrendezésre kerülő Húsvéti és Mikulásnapi játszóház, kézműveskedés az elmúlt évben is sok gyermeket vonzott. 

A Művelődési Ház mögötti közösségi téren bárki igénybe veheti a játszóteret, szalonnasütőt, a sporteszközöket. 
Az előző évekhez hasonlóan, 2024-ben is itt került megrendezésre május 1-jén a Családi nap, ahol a főzőverseny mellett, a gyermekek részére többek között Májusfa díszítés, bábszínház, kézműveskedés, pónilovaglás, arcfestés, ugrálóvárak, triál bemutató és zenés műsorok, pl. a Szöged Band nyújtottak szórakoztató időtöltést. Volt Baba-Mama sátor, a Vöröskereszt Tiszaújvárosi szervezete pedig egészségsátorral várta a látogatókat. Az Önkormányzat ezzel a programmal is teret biztosít annak, hogy a családok, baráti társaságok, a közösségi klubok tagjai, a település lakosai kötetlenül találkozhassanak, szórakozzanak, megismerjék egymást.


A sajószögedi gyermekek 2024-ben is ingyenesen vehettek részt a Szabadidő Parkban május utolsó szombatján megrendezett Gyermeknapon.  Állandó program a horgászverseny, a kézműves foglalkozás, az ugrálóvár, a habparty, melyeket nagyon szeretnek a gyermekek. Természetesen itt is műsort adtak az óvodások és az általános iskolások, és fellépett a Szöged Band is. Felállításra került a Baba-Mama sátor is, hogy a legkisebbekkel is kényelmesen kint lehessenek a szülők. A sajószögedi gyermekeket hamburgerrel, üdítővel és palacsintával vendégelte meg az Önkormányzat. 

A Falunapok megrendezésére hagyományosan augusztus hónapban került sor a Szabadidő Parkban. A programok összeállításakor minden korosztály igényét figyelembe vesszük, fontos, hogy mindenki megtalálja a neki tetsző műsorokat. A gyermekeket többek között kézműves foglalkozás, ugrálóvár, habparty, pihenősarok, fotópont, pónilovaglás várta.  A „Miénk a színpad” elnevezésű blokkban mutatták be műsoraikat a sajószögedi óvodások és általános iskolások. A szombat esti szalonna-sütésre a település apraja-nagyja kilátogat, ez szintén jó alkalom a családok, baráti társaságok találkozására.

A kisgyermekes családok az előző évben is lelkesen csatlakoztak a Világító Adventi Kalendárium játékhoz, ahol 24 napon keresztül együtt járják a község utcáit, hogy megtalálják a kivilágított ablakokat. 

A Művelődési házban tartott hagyományos Szeretet-vendéglátáson az óvodások, az általános iskolások, köztük a zeneiskolások is felléptek.


Megállapítható, hogy az Önkormányzat – az előző évekhez hasonlóan - a kötelező feladatok ellátásán felül 2024. évben is több módon támogatta a településen élő gyermekeket, fiatalokat, ezáltal a családokat is. 
Az anyagi támogatás mellett a Szabadidő Park, a sportpályák, a közösségi terek fejlesztésével, a községi rendezvényeken való részvétellel, fellépésekkel az Önkormányzat lehetőségeket biztosít a közösségépítésre, valamint arra, hogy a fiatalok megfelelő körülmények között, hasznosan, együtt tölthessék el szabadidejüket, jól érezzék magukat a településen.

A jelzőrendszerben résztvevők között 2024. évben is folyamatos volt a konzultáció és az információáramlás, kölcsönösen segítették egymás munkáját. 

Az Önkormányzat, valamint a Család- és Gyermekjóléti Szolgálat 2024. évben gyermekvédelmi és gyermekjóléti feladatait megfelelően ellátta. 

Sajószöged, 2025. május 21.

     dr. Boros István 
    címzetes főjegyző
